CELEX: 
Language: lt
Date: 1576540800000
Title: KOMISIJOS DELEGUOTOJI DIREKTYVA (ES) .../… kuria dėl tam tikrų išimčių taikymo transporto priemonių dalyse naudojamam švinui ir jo junginiams iš dalies keičiamas Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedas

EUROPOS
                             KOMISIJA

                                                       Briuselis, 2019 12 17
                                                       C(2019) 9121 final

                    KOMISIJOS DELEGUOTOJI DIREKTYVA (ES) .../…

                                          2019 12 17

      kuria dėl tam tikrų išimčių taikymo transporto priemonių dalyse naudojamam švinui ir
     jo junginiams iš dalies keičiamas Europos Parlamento ir Tarybos direktyvos 2000/53/EB
                    dėl eksploatuoti netinkamų transporto priemonių II priedas

                                     (Tekstas svarbus EEE)

LT                                                                                           LT
 ---pagebreak---                                 AIŠKINAMASIS MEMORANDUMAS

     DELEGUOTOJO AKTO BENDROSIOS APLINKYBĖS
     Šia Komisijos deleguotąja direktyva, derinant prie technikos ir mokslo pažangos, dėl keturių
     išimčių taikymo švino naudojimui specialioms reikmėms iš dalies keičiamas Europos
     Parlamento ir Tarybos direktyvos 2000/53/EB dėl eksploatuoti netinkamų transporto
     priemonių (ENTP)1 II priedas. Deleguoto akto projektas yra parengtas ENTP direktyvoje
     numatyta II priedo keitimo atsižvelgiant į technikos ir mokslo pažangą tvarka, vadovaujantis
     tos direktyvos 4 straipsnio 2 dalies b punkte ir Direktyvos (ES) 2018/849, kuria iš dalies
     keičiamos direktyvos 2000/53/EB dėl eksploatuoti netinkamų transporto priemonių,
     2006/66/EB dėl baterijų ir akumuliatorių bei baterijų ir akumuliatorių atliekų ir 2012/19/ES
     dėl elektros ir elektroninės įrangos atliekų2, 1 straipsnio 1 dalyje nustatyta procedūra.
     ENTP direktyva ribojamas tam tikrų pavojingų medžiagų naudojimas transporto priemonių
     medžiagose ir dalyse, pateikiamose rinkai nuo 2003 m. liepos 1 d., kaip numatyta 4 straipsnio
     2 dalies a punkte. Šiuo metu Sąjungos rinkai pateikiamose transporto priemonėse ir jų dalyse
     neturi būti švino, gyvsidabrio, kadmio ir šešiavalenčio chromo3.
     ENTP direktyvos II priede išvardytos specialioms reikmėms skirtos transporto priemonių
     medžiagos ir komponentai, kuriems išimties tvarka netaikomas ENTP direktyvos 4 straipsnio
     2 dalyje nustatytas medžiagų naudojimo apribojimas.
     4 straipsnio 2 dalies b punkte nustatyta, kad II priedas turi būti reguliariai iš dalies keičiamas
     atsižvelgiant į mokslo ir technikos pažangą. Be to, Direktyvos (ES) 2018/849 1 straipsnyje,
     kuriuo iš dalies keičiamas ENTP direktyvos 4 straipsnio 2 dalies b punktas, nustatyta, kad
     toks II priedo pakeitimas atliekamas priimant deleguotuosius aktus.

     KONSULTACIJOS PRIEŠ PRIIMANT AKTĄ
     Pagal šiuo metu taikomas II priede pateiktas 8e, 8f b, 8g ir 8j išimtis leidžiama šviną naudoti
     lydmetaliuose. ENTP direktyvos4 II priede nustatyta, kad 2019 m. 8e, 8f b ir 8g išimtys turi
     būti peržiūrėtos, o 8j išimtis buvo iš naujo įvertinta atsižvelgiant į naujausią su techniniais
     sunkumais šioje srityje susijusią informaciją.
     Siekdama įvertinti šias išimtis ir atlikti reikiamą techninį ir mokslinį vertinimą5, Komisija
     pradėjo tyrimą, įskaitant aštuonių savaičių trukmės atviras internetines konsultacijas su
     suinteresuotaisiais subjektais.
     Atliekant 8e išimties vertinimą išnagrinėta po paskutinės 2015–2016 m. peržiūros (7-ojo II
     priedo pakeitimo) dalių ir medžiagų lygmeniu padaryta pažanga: visų pirma įvertinta, ar vis
     dar techniškai ir moksliškai neįmanoma pakeisti ar atsisakyti švino, naudojamo tvirtinant
     mažus lustus. Be to, išnagrinėta, ar ir kiek automobilių įtaisuose gali būti arba jau yra tinkami
     naudoti turimi bešviniai sprendimai. Iš suinteresuotųjų subjektų turimos informacijos matyti,
     kad šviną naudoti vis dar būtina. Peržiūrą siūloma atlikti 2024 m.
     Atlikus 8f b išimties vertinimą nustatyta, kad vis lengviau prieinamos tampa bešvinių
     standartinių kištukinių jungčių sistemos. Tačiau reikia šiek tiek daugiau laiko, kad
     1
             OL L 269, 2000 10 21, p. 34.
     2
             OL L 150, 2018 6 14, p. 93.
     3
         Žr. ENTP direktyvos 4 straipsnio 2 dalies a punktą.
     4
             Komisijos direktyva (ES) 2017/2096, kuria iš dalies keičiamas Europos Parlamento ir Tarybos
             direktyvos 2000/53/EB dėl eksploatuoti netinkamų transporto priemonių II priedas (OL L 299,
             2017 11 16, p. 24).
     5
             http://ec.europa.eu/environment/waste/elv/events_en.htm.

LT                                                   1                                                     LT
 ---pagebreak---      automobilių pramonės sektorius galėtų prisiimti atsakomybę už savo produktų saugą, todėl
     išimtis bus baigta taikyti 2023 m. gruodžio 31 d.
     8g išimtis taikoma visiems projektuojamiems, gaminamiems ir šiuo metu rinkoje
     pateikiamiems automobilių modeliams. Keletas švino naudojimo transporto priemonių
     reikmėms pavydžių – elektroninės stabilumo kontrolės sistemoje, pažangiosiose avarinio
     stabdymo sistemose, atstumo kontrolės sistemose, įspėjimo apie nukrypimą nuo kelio juostos
     sistemoje, informacijos projektavimo ant priekinio stiklo sistemose, pėsčiųjų apsaugai,
     vandeniliu varomiems ir hibridiniams automobiliams, automobilių radijo imtuvuose, matymo
     sistemose, navigacijai. Ataskaitoje taip pat įvertinta, ar nauja Direktyvos 2011/65/ES dėl tam
     tikrų pavojingų medžiagų naudojimo elektros ir elektroninėje įrangoje apribojimo (RoHS
     direktyvos)6 III priede pateiktos 15.a išimties formuluotė galėtų būti panaudota formuluojant
     8g išimtį. Tačiau apverstajam lustui švino rėmelyje (FCOL) pritaikyti reikalingas
     pereinamasis laikotarpis. Todėl, derinant prie RoHS direktyvos III priede pateiktos 15
     išimties formuluotės, nuo 2022 m. spalio 1 d. pradedama taikyti nauja formuluotė, pagal kurią
     suteikiama siauresnės taikymo srities išimtis. Iki to laiko toliau galioja šiuo metu taikoma
     išimtis. Peržiūrą siūloma atlikti 2024 m.
     Dėl 8j išimties turima bešvinių sprendimų. Nors švino pakeičiamumo galimybės atmesti
     negalima, jo pakaitalų naudojimo kai kurioms reikmėms tyrimo rezultatai vis dar
     nepatenkinami. Todėl, laikantis ES politikos ir acquis, šiuo metu taikoma 8j išimtis nustos
     galioti 2019 m. gruodžio 31 d., o nauja, siauresnės taikymo srities išimtis bus taikoma iki
     2023 m. gruodžio 31 d.
     Išimčių vertinimas pateiktas paskelbtoje galutinėje ataskaitoje7.
     2019 m. kovo 8 d. ekspertų posėdyje Komisija konsultavosi su valstybių narių pagal ENTP
     direktyvą priimamų deleguotųjų aktų ekspertų grupe. Buvo aptarti vertinimo, visų pirma 8j
     išimties vertinimo, sunkumai ir išgirstos valstybių narių nuomonės. 2019 m. rugsėjo 3 d.
     Komisija dar kartą konsultavosi su pagal ENTP direktyvą priimamų deleguotųjų aktų
     valstybių narių ekspertų grupe ir teiravosi jos nuomonės.
     Apie deleguotojo akto projektą buvo pranešta Tarybai ir Europos Parlamentui.

     DELEGUOTOJO AKTO TEISINIAI ASPEKTAI
     Deleguotąja direktyva suteikiama 4 straipsnio 1 dalyje nustatytų apribojimų išimtis, kuri turi
     būti įrašyta į Direktyvos 2000/53/EB II priedą ir kuria leidžiama naudoti šviną specialioms
     reikmėms.
     Priemonė – deleguotoji direktyva, kaip numatyta Direktyvoje (ES) 2018/849, visų pirma
     atitinkanti taikomus jos 1 straipsnio 1 dalies b punkto reikalavimus.
     Remdamasi surinkta informacija, Komisija siūlo:
     dėl 8e išimties – šviną naudoti vis dar būtina, todėl švino naudojimo terminas bus pratęstas, o
     išimtį siūloma peržiūrėti 2024 m.;
     dėl 8g išimties – šviną naudoti vis dar būtina, todėl švino naudojimo terminas bus pratęstas.
     Tačiau, kad automobilių pramonės sektorius galėtų prisitaikyti prie išimties taikymo srities
     pakeitimų, siūloma dabartinę formuluotę palikti iki 2022 m. rugsėjo 30 d., o naują, siauresnės
     taikymo srities išimtį taikyti nuo 2020 m. spalio 1 d. ir ją peržiūrėti 2024 m.;

     6
            OL L 174, 2011 7 1, p. 88.
     7
            https://ec.europa.eu/environment/waste/elv/events_en.htm

LT                                                       2                                             LT
 ---pagebreak---      dėl 8f b išimties – švino nenaudoti įmanoma, todėl išimties, kuria leidžiama naudoti šviną,
     siūloma nebetaikyti;
     8j išimtimi leidžiama naudoti šviną lydmetaliuose, naudojamuose lituoti sluoksniuotame
     stikle ir skirtuose transporto priemonėms, kurių tipas patvirtintas iki 2020 m. sausio 1 d., bei
     tų transporto priemonių atsarginėms dalims. Reikmėms, dėl kurių taikoma 8j išimtis, švino
     nenaudoti įmanoma. Tačiau nėra tiksliai žinoma, ar šiuo metu esama tinkamų švino
     naudojimo kai kurioms reikmėms alternatyvų. Todėl tikslinga susiaurinti išimties taikymo
     sritį ir nustatyti ribotą tolesnio išimties taikymo laiką, kaip nurodyta toliau:
     8k. Šildymo įrangos litavimas naudojant 0,5 A ar didesnę kaitinimo srovę kiekvienai
     susijusiai lituotinei jungčiai su atskiromis sluoksniuotojo stiklo plokštėmis, kurių storis
     neviršija 2,1 mm. Ši išimtis netaikoma litavimui prie tarpiniame polimere įterptų kontaktų,
     skirtų naudoti transporto priemonėse, kurių tipas patvirtintas iki 2024 m. sausio 1 d., ir tų
     transporto priemonių atsarginėse dalyse.

     Pagal proporcingumo principą šia priemone neviršijama to, kas būtina nurodytam tikslui
     pasiekti.
     Pasiūlymas ES biudžetui poveikio neturi.

LT                                                  3                                                   LT
 ---pagebreak---                        KOMISIJOS DELEGUOTOJI DIREKTYVA (ES) .../…

                                               2019 12 17

      kuria dėl tam tikrų išimčių taikymo transporto priemonių dalyse naudojamam švinui ir
     jo junginiams iš dalies keičiamas Europos Parlamento ir Tarybos direktyvos 2000/53/EB
                   dėl eksploatuoti netinkamų transporto priemonių II priedas

                                          (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2000 m. rugsėjo 18 d. Europos Parlamento ir Tarybos direktyvą 2000/53/EB
     dėl eksploatuoti netinkamų transporto priemonių8, ypač į jos 4 straipsnio 2 dalies b punktą,
     kadangi:
     (1)    pagal Direktyvos 2000/53/EB 4 straipsnio 2 dalies a punktą valstybės narės turi
            uždrausti transporto priemonių medžiagose ir dalyse, kurios pateikiamos rinkai nuo
            2003 m. liepos 1 d., naudoti šviną, gyvsidabrį, kadmį ir šešiavalentį chromą;
     (2)    Direktyvos 2000/53/EB II priede išvardytos transporto priemonių medžiagos ir dalys,
            kurioms daroma tos direktyvos 4 straipsnio 2 dalies a punkte nustatyto draudimo
            išimtis. Remiantis II priedu, 8e, 8f b ir 8g išimtys turi būti peržiūrėtos 2019 m. Be to,
            atsižvelgiant į naujausią su mokslo ir technikos pažanga susijusią informaciją, 8j
            išimtis turi būti iš naujo įvertinta;
     (3)    atsižvelgiant į tą informaciją atlikus 8e ir 8g išimčių vertinimą prieita prie išvados, kad
            šiuo metu tinkamų švino naudojimo medžiagose ir dalyse, kurioms tos išimtys
            taikomos, alternatyvų nėra. Todėl reikėtų nustatyti naujos tų išimčių peržiūros datą.
            Tačiau 8g išimtis turėtų būti patikslinta, nustatant siauresnę jos taikymo sritį. Kad
            automobilių pramonės sektorius galėtų prisitaikyti prie šių pokyčių, dabartinė 8g
            išimties taikymo sritis turėtų ir toliau apimti transporto priemones, kurių tipas
            patvirtintas iki 2022 m. spalio 1 d., o siauresnė tos išimties taikymo sritis turėtų apimti
            transporto priemones, kurių tipas patvirtintas po tos datos;
     (4)    įvertinus 8f b išimtį padaryta išvada, kad švino naudojimo reikmėms, kurioms ta
            išimtis taikoma, terminas neturėtų būti pratęstas, nes esama švino naudojimo toms
            reikmėms alternatyvų;
     (5)    įvertinus 8j išimtį, kuria leidžiama naudoti šviną lydmetaliuose, naudojamuose lituoti
            sluoksniuotame stikle, prieita prie išvados, kad esama tokio švino naudojimo kai
            kurioms reikmėms alternatyvų. Tačiau dėl tam tikrų stiklo plokščių ir reikmių nėra
            tiksliai žinoma, ar šiuo metu esama tinkamų švino naudojimo alternatyvų. Todėl
            tikslinga dėl tų stiklo plokščių ir reikmių nustatyti naują, siauresnės taikymo srities 8k
            išimtį;
     (6)    8j išimtis taikoma tik toms transporto priemonėms, kurių tipas patvirtintas iki 2020 m.
            sausio 1 d. Siekiant užtikrinti, kad išimtis, kuria leidžiama naudoti šviną toms stiklo

     8
           OL L 269, 2000 10 21, p. 34.

LT                                                  4                                                     LT
 ---pagebreak---             plokštėms ir reikmėms, dėl kurių nėra tiksliai žinoma, ar šiuo metu esama tinkamų
            švino naudojimo alternatyvų, būtų toliau taikoma, būtina naująją 8k išimtį pradėti
            taikyti kuo greičiau. Taigi ši direktyva turėtų skubiai įsigalioti;
     (7)    todėl Direktyva 2000/53/EB turėtų būti atitinkamai iš dalies pakeista,

     PRIĖMĖ ŠIĄ DIREKTYVĄ:

                                              1 straipsnis
     Direktyvos 2000/53/EB II priedas iš dalies keičiamas pagal šios direktyvos priedą.

                                              2 straipsnis
     1.      Valstybės narės ne vėliau kaip (xxx mėnuo po paskelbimo) priima ir paskelbia
             įstatymus ir kitus teisės aktus, būtinus, kad būtų laikomasi šios direktyvos. Jos
             nedelsdamos pateikia Komisijai tų teisės aktų nuostatų tekstą.
     Valstybės narės, priimdamos tas nuostatas, daro jose nuorodą į šią direktyvą arba tokia
     nuoroda daroma jas oficialiai skelbiant. Nuorodos darymo tvarką nustato valstybės narės.
     2.      Valstybės narės pateikia Komisijai šios direktyvos taikymo srityje priimtų
             nacionalinės teisės aktų pagrindinių nuostatų tekstus.

                                              3 straipsnis
     Ši direktyva įsigalioja kitą dieną po jos paskelbimo Europos Sąjungos oficialiajame leidinyje.

                                              4 straipsnis
     Ši direktyva skirta valstybėms narėms.
     Priimta Briuselyje 2019 12 17

                                                 Komisijos vardu
                                                 Pirmininkė
                                                 Ursula VON DER LEYEN

LT                                                 5                                                  LT
 ---documentbreak---                              EUROPOS
                             KOMISIJA

                                                    Briuselis, 2019 12 17
                                                    C(2019) 9121 final

                                                    ANNEX

                                          PRIEDAS

                                             prie

                              Komisijos deleguotosios direktyvos

      kuria dėl tam tikrų išimčių taikymo transporto priemonių dalyse naudojamam švinui ir
     jo junginiams iš dalies keičiamas Europos Parlamento ir Tarybos direktyvos 2000/53/EB
                    dėl eksploatuoti netinkamų transporto priemonių II priedas

LT                                                                                           LT
 ---pagebreak---                                                 PRIEDAS
     Direktyvos 2000/53/EB II priedas iš dalies keičiamas taip:
     1)    8e įrašas pakeičiamas taip:

     8e. Švinas aukštos lydymosi temperatūros                         (2)            X
     lydmetaliuose (t. y. švino lydiniuose,
     kuriuose švinas sudaro 85 % masės arba
     daugiau)

     2)     8f. b įrašas pakeičiamas taip:

     8f. b) Švinas standartinių kištukinių jungčių          Transporto             X
     sistemose, išskyrus kontaktų sąlyčio paviršių          priemonėms, kurių
     transporto priemonių laidų pynių jungtyse              tipas patvirtintas iki
                                                            2024 m. sausio 1 d.,
                                                            ir toms transporto
                                                            priemonėms
                                                            skirtoms atsarginėms
                                                            dalims

     3)     8g įrašas pakeičiamas taip:

     8g. i) Švinas lydmetaliuose, skirtuose                 Transporto             X
     puslaidininkiniam      lustui   ir    pagrindui        priemonėms, kurių
     elektriškai sujungti apverstojo lusto integrinių       tipas patvirtintas iki
     grandynų korpusuose                                    2022 m. spalio 1 d.,
                                                            ir toms transporto
                                                            priemonėms
                                                            skirtoms atsarginėms
                                                            dalims

     8g. ii) Švinas lydmetaliuose, skirtuose                          (2)            X
     puslaidininkiniam      lustui   ir    pagrindui        Taikoma transporto
     elektriškai sujungti apverstojo lusto integrinių       priemonėms, kurių
     grandynų korpusuose, kai tą elektrinę jungtį           tipas patvirtintas nuo
     sudaro vienas šių dalykų:                              2022 m. spalio 1 d.,
     (i)   ne mažesnė kaip 90 nm puslaidininkių             ir toms transporto
           technologija;                                    priemonėms
     (ii) ne mažesnis kaip 300 mm2 pavienis                 skirtoms atsarginėms
           lustas, nepriklausomai nuo                       dalims
           puslaidininkių technologijos;
     (iii) sluoksniuotų lustų korpusai, kuriuose
           yra ne mažesni kaip 300 mm2 lustai
           arba ne mažesnės kaip 300 mm2 silicio
           tarpinės plokštelės

     4)     įterpiamas šis 8k įrašas:

     8k. Šildymo įrangos litavimas naudojant Transporto                              X(4)
     0,5 A ar stipresnę kaitinimo srovę kiekvienai priemonėms,              kurių

LT                                                      1                                   LT
 ---pagebreak---      susijusiai lituotinei jungčiai su atskiromis         tipas patvirtintas iki
     sluoksniuotojo stiklo plokštėmis, kurių storis       2024 m. sausio 1 d.,
     neviršija 2,1 mm. Ši išimtis netaikoma               ir toms transporto
     litavimui prie tarpiniame polimere įterptų           priemonėms
     kontaktų                                             skirtoms atsarginėms
                                                          dalims

LT                                                    2                            LT